Pam Grier

Pamela Suzette Grier, nada en Winston-Salem (Carolina do Norte) o 26 de maio de 1949 é unha actriz estadounidense. Acadou sona por protagonizar na década de 1970 filmes sobre mulleres no cárcere e de blaxploitation para American International Pictures e New World Pictures, especialmente Coffy (1973) e Foxy Brown (1974). Descrita por Quentin Tarantino como a primeira estrela de acción feminina do cinema, protagonizou para o director o filme Jackie Brown como a personaxe homónima, polo que recibiu un Satellite Award e candidaturas ao Globo de Ouro á mellor actriz e ao premio do sindicato de actores.

Durante seis temporadas, Grier interpretou a Kate "Kit" Porter na serie de Showtime The L Word, que se emitiu entre 2004 e 2009. Recibiu unha candidatura ao Emmy polo seu traballo no programa de animación Happily Ever After: Fairy Tales for Every Child.

 Traxectoria 
 Primeiros anos 
Para cumprir os seus desexos de ser actriz, aos 18 anos marchou aos Ánxeles a procurar traballo e conseguiu que a contratasen na AIP (American International Pictures), produtora de filmes de baixo orzamento.

Debutou no cinema cun pequeno papel en Beyond the Valley of the Dolls (1970), dirixido por Russ Meyer. Como este filme tivo éxito, contratárona para The Big Doll House (1971), sobre un cárcere de mulleres. Os chamados filmes WIP (Women in Prison) eran moi populares nesa época, e por iso Grier fixo máis do subxénero, como Women in Cages (1972) e Big Bird Cage (1972).

 Popularidade 
Pouco a pouco, Grier fíxose popular protagonizando filmes de blaxploitation, é dicir, filmes baratos destinados principalmente ao público afroamericano, onde os protagonistas eran negros e había grandes doses de violencia. Pam Grier protagonizou filmes como Coffy (1973), Foxy Brown (1974) e Sheba Baby (1975), en que interpretaba mulleres fortes e independentes que tomaban a xustiza pola man para afrontar malvados sen escrúpulos, ante a pasividade e a corrupción das autoridades. Isto fíxoa moi popular, e Grier converteuse nunha icona para a comunidade negra, xunto con outros intérpretes como Tamara Dobson e Richard Roundtree.

A finais da década de 1970, a súa popularidade decaeu e paso a interpretar papeis secundarios en filmes de distinta calidade. Tamén fixo pequenos papeis en series de televisión como Miami Vice o The Fresh Prince of Bel-Air.

 Renacemento 
A súa sorte cambio en 1997 grazas ao director Quentin Tarantino, grande afeccionado aos filmes de blaxploitation, que a converteu na protagonista de Jackie Brown, filme que adaptaba unha novela de Elmore Leonard e que reivindicaba a blaxploitation. O filme tivo un grande éxito e converteuna de novo nunha actriz popular.

Despois de Jackie Brown continuou a traballar asiduamente en filmes de todo tipo, como Holy Smoke (1999) ou Ghosts of Mars (2001), ademais de ser unha das protagonistas da serie de televisión The L Word.

 Filmografía 
 Ano Título Personaxe Notas 1970  Beyond the Valley of the Dolls  Partygoer 1971  The Big Doll House  Grear  Women in Cages  Alabama 1972  The Twilight People  Ayesa Cool Breeze  Mona  The Big Bird Cage  Blossom  Hit Man  Gozelda 1973  Black Mama White Mama  Lee Daniels  Coffy  Coffy  Scream Blacula Scream  Lisa Fortier 1974  The Arena  Mamawi  Foxy Brown  Foxy Brown 1975  Sheba, Baby  Sheba Shayne  Bucktown  Aretha  Friday Foster  Friday Foster  1976  Drum  Regine  1977  Greased Lightning  Mary Jones  Twilight of Love  Sandra 1981  Fort Apache, The Bronx  Charlotte 1983  Something Wicked This Way Comes  Dust Witch  Tough Enough  Myra  1985  Stand Alone  Cathryn Bolan  1986  The Vindicator  Hunter On the Edge  Cora  1987  The Allnighter  Sgt. McLeesh  1988  Above the Law  Delores 'Jacks' Jackson  1989  The Package  Ruth Butler  1990  Class of 1999  Ms. Connors  1991  Bill & Ted's Bogus Journey  Ms. Wardroe  1993  Posse  Phoebe 1996  Original Gangstas  Laurie Thompson  2013: Rescate en L.A.  Hershe Las Palmas  Mars Attacks!  Louise Williams 1997  Fakin' da Funk  Annabelle Lee  Jackie Brown  Jackie Brown  San Diego Film Critics Society Award á mellor actrizCandidata—Empire Award á mellor actrizCandidata—Globo de Ouro á mellor actriz - Comedia ou musicalCandidata— NAACP Image Award á mellor actriz cinematográficaCandidata—Satellite Award á mellor actriz de comedia o musicalCandidata—Saturn Award á mellor actrizCandidata—Screen Actors Guild Award á mellor actriz protagonista1999  Jawbreaker  Detective Vera Cruz  In Too Deep  Det. Angela Wilson  Holy Smoke!  Carol 2000  Snow Day  Tina Fortress 2: Re-Entry  Susan Mendenhall  Wilder  Detective Della Wilder 2001  Ghosts of Mars  Commander Helena Braddock  Bones  Pearl  Candidata—Black Reel Award á mellor actriz cinematográfica 2002  The Adventures of Pluto Nash  Flura Nash  2005  Back in the Day  Mrs. Cooper 2010  The Invited  Zelda  Just Wright  Janice Wright  Machete Maidens Unleashed!  Ela mesma2011  Larry Crowne  Frances  Corman's World: Exploits of a Hollywood Rebel  Ela mesma 2012  Woman Thou Art Loosed: On the 7th Day  Detective Barrick  Mafia  James Womack  The Man with the Iron Fists  Jane 2017  Bad Grandmas  Coralee Being Rose  Lily 2019  Poms  Olive 

 Notas 

 Véxase tamén 

 Bibliografía 

 Ligazóns externas 
 Pam Grier Interview at Bright Lights Film Journal
 Moon Stomper: Pam Grier

Categoría:Nados en Winston-Salem, Carolina do Norte
Categoría:Nados en 1949
Categoría:Actores de cinema dos Estados Unidos de América
Categoría:Actores de televisión dos Estados Unidos de América
Categoría:Actores de Carolina do Norte
Categoría:Estadounidenses de ascendencia africana
Categoría:Estadounidenses de ascendencia chinesa
Categoría:Estadounidenses de ascendencia filipina